Publication: Magyar Közlöny
Issue: MK-2001-17 (Year: 2001, Number: 17)
Era: 1990-2004
Section: 10. §-a (2) bekezdésének d) pontjában, valamint az államháztartásról szóló 1992. évi XXXVIII. törvény 88. §-ának
Paragraph Index: 119

a) A végrehajtás körébe tartozó feladatok: aa) a pályázati felhívások elkészítése és közzététele; ab) a támogatásra benyújtott pályázatok értékelése és kiválasztása a rangsorolási feltételek alkalmazásával; ac) a pályázatok ellenőrzése a jogosultság feltételei szempontjából, a jogosultság ellenőrzése a Programnak, illetve az Európai Bizottsággal kötött Többéves Pénzügyi Megállapodásnak való megfelelés szempontjából, beleértve adott esetben a közbeszerzési rendelkezések betartását is; ad) szerződéskötés a Hivatal és a kedvezményezett között; ae) helyszíni ellenőrzések végzése a projekt jóváhagyását megelőzően, majd azt követően; af) a folyamatban levő projektek megvalósítását segítő intézkedések megtétele, a kedvezményezett részéről a támogatás ellenében vállalt kötelezettségek megvalósításának folyamatos figyelése (monitoring tevékenység); ag) beszámoló készítése — meghatározott mutatók alapján — a támogatásból megvalósuló intézkedések, valamint az egész program teljesítésének előrehaladásáról; ah) a kedvezményezett tájékoztatása a projekt költségeihez való közösségi hozzájárulásáról.

Source: https://magyarkozlony.hu/hivatalos-lapok/cbbdb8f580d117eff8a957bf1229b03c0ce56e53/dokumentumok/2650629f1ecc8d7986651627584f01952ebb1049/letoltes